**KOMÁROM/NAGYHERKÁLYPUSZTA, 1849-ES CSATATÉR**

A Nagyherkálypusztát körülvevő terület az 1848/49-es magyar szabadságharc egyik legfontosabb magyarországi emlékhelye. E területen három nagy csata (1848. április 26., július 2. és július 11.), egy ütközet (1849. augusztus 3.), valamint számtalan kisebb-nagyobb harc zajlott le. Itt írták alá a tárgyaló felek a vár átadásáról szóló egyezményt 1849. szeptember 27-én.

1849. július 2-án a szabadságharc, és valószínűleg Európa legnagyobb lovas ütközete zajlott itt, amikor Haynau csapatai megtámadták a komáromi sánctábort. Görgei Artúr tábornok, a magyar fővezér a támadást azonban visszaverte, majd mintegy 3000 huszár élén megrohamozta Herkálypusztánál az osztrák állásokat. Ekkor szenvedte el súlyos fejsérülését.

A puszta temetőjében nyugszanak a harcok áldozatai, mindkét félről. A sírok emlékkövei még ma is láthatók itt, illetve az Igmándi–erőd mögött. A csata emlékét emlékművek őrzik a közeli Ácsi-erődben, míg a vár átadásáról szóló szerződés aláírásának helyszínén Nagyherkálypusztán jelöli egy emléktábla.